|  |  |  |
| --- | --- | --- |
|  | טקסט לתרגום | תרגום |
| **הוספת כותרת** | **כנסים עירוניים** |  |
| **תת כותרת** | **כנסים עירוניים מקצועיים בהובלת אורבן95, שמטרתם לבסס ידע משותף, לפתח כלים ומיומנויות ולעודד שיתופי פעולה חוצי מחלקות עירוניות. באמצעות אירועי השיא הללו אנו שואפות להביא לקדמת הבמה את נושא הגיל הרך והחיבור משמעותי שלו לתכנון וניהול עירוני, לעורר השראה, להעצים את הגופים העירוניים לפעולה ולהניע יוזמות חדשניות בתל אביב-יפו.** |  |
| **תיאור הפרויקט** | יצירת מרחב המיטיב עם תינוקות, פעוטות והמלווים שלהם אתגר עירוני משמעותי. ההתמודדות עם אתגר זה מתאפשרת בזכות שיתוף פעולה עמוק ואיכותי של גורמים עירוניים מגוונים, ואינה מסתמכת על צוות או מחלקה יחידים. בסיס ידע איכותי, היכרות הדדית ועבודה משותפת מהווים מפתח לשיפור השירותים העירוניים בתחום הגיל הרך. לכן, באורבן95 אנו מקדישות משאבים רבים לביסוס גוף ידע מקצועי, מקיף ומתפתח, האמון על הנגשת הידע בתחום הגיל הרך למגוון רחב של שותפים עירוניים, יצירת סביבה תומכת לחשיבה יצירתית ויזמות, ובכך לעודד פיתוח מענים מגוונים לרווחת הפעוטות תושבי העיר ובני משפחותיהם. על מנת לתמוך בתהליכים הללו, קיימנו כנסים עירוניים עשירים, הפונים למגוון גורמים וצוותים מקצועיים העובדים בעיריית תל אביב-יפו. |  |
| **הכנסים העירוניים** מהווים פלטפורמה ייחודית להקניית ידע מקצועי ומעשי בתחום הגיל הרך והפיתוח העירוני, השראה ופיתוח שיתופי פעולה פוריים, איגום משאבים ומתן תוכן איכותי ברמה גבוהה. באמצעות סדרת הרצאות, פאנלים וסדנאות, אנו מציעים לעובדי העירייה הזדמנות חוייתית להכיר מקרוב את עולם הפעוטות, ללמוד ממומחים בינלאומיים ולהתחבר לעמיתים ממחלקות אחרות. מעבר להעשרת הידע המקצועי, במהלך הכנסים אנו פועלות לחיזוק תחושת השייכות והאחריות המשותפת לקידום יוזמות חדשניות לטובת רווחת הילדים והמשפחות בעיר. |  |
| לכל כנס נבחר נושא מרכזי, סביבו נבנה התוכן, נבחרים הדוברים, מעוצבות הסדנאות ונרקמים שיתופי פעולה עם גורמים מקצועיים מכל העולם. בין הכנסים שערכנו עד כה: |  |
| * משחק חופשי(דובר מרכזי- Darell Hammond): הרצאה בנושא אסטרטגיה לתכנון עיר מפרספקטיבה של 95 ס"מ(דובר מרכזי-), הצגת התכנית האסטרטגית העירונית לתחום הגיל הרך, סדנת רעיונאות בנושא חשיבה מוכוונת הגיל הרך.
* הרחוב כמרחב מותאם לילדים, בשיתוף NACTO: חשיבה על המרחב העירוני לקטנים ולגדולים, איך יוצרים רחובות טובים לכולם, חוויית VR של העיר מגובה 95 ס"מ.
* התפתחות המוח בגיל הרך (דובר מרכזי - פרופ' איתי ברגר): הרצאה בנושא התפתחות ילד (מפגשי לימוד וסדנאות בנושא התפתחות המוח בגילאי לידה עד שלוש.
* התפתחות השפה בגיל הרך, (דוברת מרכזית - Patricia K. Kuhl, Ph.D): כיצד ילדים לומדים לדבר ואיך הסביבה יכולה להשפיע? הרצאה בנושא שפה, אוריינות ומוח של תינוקות, פאנל עירוני, הזדמנויות ואתגרים בתחום.
* עיר בריאה לילדים, (דובר מרכזי-Carlos Dora, MD): הרצאה בנושא הקשר בין סביבה עירונית לבריאות ילדים בגיל הרך והצגת מקרי בוחן מישראל והעולם הנוגעים לילדות בריאה בעיר.
 |  |
| **אימפקט** | * **רכישת כלים פרקטיים וידע מקצועי של עובדי העירייה** הנוגעים להשפעת המרחב העירוני על היבטים שונים של הגיל הרך (בהתאם לנושא הכנס).
* **שיפור כמות ואיכות שיתופי הפעולה**בין גורמים עירוניים.
* הכנס השנתי התמצב בעירייה כ**מעמד מקצועי ואיכותי**, במסגרתו מגיעים דוברים בינלאומיים עם ידע עולמי משמעותי ורלוונטי למגוון תפקידים ותחומים.
* תחושות של **השראה, יציאה מהשגרה ומוטיבציה ליישום** רעיונות בתחומים בהם עוסקים הכנסים.
 |  |
| **מה למדנו בדרך** | * **תכנון וביצוע הכנס יחד עם גורם עירוני מרכזי נוסף**, מאפשרת רתימה משמעותית של אגפי עירייה, איגום משאבים, והידוק רלוונטיות נושא הכנס לפרקטיקה העירונית היומיומית.
* ההשקעה בהבאת **דובר מרכזי בעל שם בינלאומי** או הכרה מקצועית רחבה מעודדת אנשים להשתתפות ושמה "תו איכות" על האירוע כולו.
* על מנת להביא לנוכחות גבוהה מכל היחידות העירוניות, **נדרשת עבודה משמעותית ויומיומית של פרסום, הרשמה ושיח מול מנהלים ועובדים**.
* **בחירת נושא הכנס ומועדו בחיבור לאג'נדה עירונית ולאירועים נוספים במרחב**, מאפשרים תהודה רחבה יותר והשפעה חווייתית בדרכים שונות. לדוגמא, הכנס שעסק ב"משחק חופשי" התקיים במקביל לאירוע "משחקים בכיכר".
 |  |
| **תגיות** | תשתית עירונית |  |
| **קטגוריות (תל אביב):**  | גוף ידע |  |
| **כיתוב (תמונות)** | צילום: שני לויה |  |
| צילום: תומר ועקנין |  |